Sonder titel van woede	Maart 18, 2013Maart 18, 2013 Son	Die post het nie ‘n titel nie. Ek is te kwaad. Ek moenie meer nuus kyk nie. Nee, ek moet tog weet wat gaan in die wêreld aan. Maar soms moet ek eerder nie weet nie!
Die nuus vertel van ‘n projek om geld in te samel vir hierdie kinders. Kinders wat weggeneem is omdat hul mishandel word, verwaarloos word. Die nuus wys die mooiste blou-oog dogtertjie. En seuntjies met kieriebeentjies en vuil voetjies. My hart splinter in duisend stukke. As my hart maar shatterproof was. Hoe maak mens jou kind so seer? Hoe slaan jy jou kind aaneen, tot iets iewers breek? Hoe brand jy jou kind met ‘n sigaret? Hoe gooi jy jou kind teen ‘n muur? En hoekom hoekom hoekom word sulke mense toegelaat om nog kinders te hê. Ons het nie meer doodstraf nie, maar die Here hoor my, dis al wat sulke mense verdien. Die dood. Want hulle is nie mense nie. ‘n Mens het ‘n hart. Jy kan nie DIT aan ‘n kind doen as jy ‘n hart het nie.
Previous Post Die ruiter van SkimmelperdpanNext Post Allegaartjie
Charms sê:	April 30, 2013 om 5:54 nm	Son hierdie skrywe is sooo ‘close to home’. Ek sit hier in woede. Ek voel ek kan moord pleeg. Die afskryf is klaar gedoen en nee, daar is nie vergewe en vergeet in my hart nie. Nooit nie.
Reply	Son sê:	Mei 2, 2013 om 3:10 nm	Hoop jy is darem nou al afgekoel😉
Reply	Charms sê:	Mei 22, 2013 om 5:03 nm	Nee Son hierdie ene gaan nie weggaan nie.
Son sê:	Mei 23, 2013 om 11:31 vm	Hugs vir jou – al kan ek dan nou niks anders doen om dit beter te maak nie ((()))
Charms sê:	Mei 23, 2013 om 6:24 nm	Dankie mens.
noordwester sê:	April 2, 2013 om 12:23 vm	Ek self is ‘n pa van 5 seuns en kan my nie ‘n dag indink sonder hulle nie – al wil mens hulle partykeer wurg, vir die honde voer, self opvreet…
Reply	Son sê:	April 2, 2013 om 11:36 vm	Ek wens hulle nie weg nie – ek wens vir hulle die doodstraf. Jammer, maar ek kan my pad op geen manier oop sien na vergifnis toe nie. En ek sal dan maar staan vir daardie “flaw” in my wese.
Reply	brieweuitdievreemde sê:	April 1, 2013 om 6:06 nm	Son, ek het eenkeer ‘n borgaansoek gedoen met 2 mense wat hul kind so mishandel het dat hy (deur die Godsgenade) op 9 maande dood is aan sy beserings. Die mediese verslag het bevind dat die enigste sensasie wat hierdie baba geken het of op gereageer het, was pyn. Nege maande, jou hele lewe, en al wat jy ken is pyn.
Reply	Son sê:	April 2, 2013 om 11:35 vm	Ek sou. Ek sou waaragtig. Hulle vrek gemaak het. En dis wat my ook bang maak. Want dan is ek hulle, met een verskil – hulle kan hulself nog verdedig het. Die baba kon nie.
Reply	demoerin sê:	Maart 25, 2013 om 9:19 vm	Ek verstaan ook nie die ding nie Son. Hoe party mense so sukkel om ouers te word, en selfs derduisende rande spandeer om swanger te raak…en dan moet mens daagliks lees en sien hoe daar sulke drek op hierdie aardbol is. Mismaaksels wat kinders en oumense mishandel, of sommer net weggooi. Ek weet ookie hoe vêr vergifnis kan strek nie, en ek hoop nie dat ek ook in die posisie geplaas word waar ek iemand persoonlik moet probeer vergewe vir so iets nie. Kwaad is ‘n understatement wat hierdie tipe nuus aan my doen.
Reply	Toortsie sê:	Maart 25, 2013 om 8:07 vm	Ek WENS hulle kan sulke ouers onder dwang steriliseer. Nee, eerder ‘n histerektomie vir die ma want sy kan nog ‘n sterilisasie laat omkeer. En die pa steriliseer….. as sy weet wie hy is! Dan kan hulle voortgaan met hulle bedrywighede sonder die “las” van swanger raak…😦 Net so kwaad!!
Reply	Kameel sê:	Maart 21, 2013 om 12:45 nm	Ek het al emmers vol trane gehuil oor hierdie kinders. Ons het met minderbevoorregte kinders, en kinders in tehuise gewerk, en my hart is keer op keer aan flarde geruk wanneer jy uit die mond van ‘n kind self hoor hoe hy deur sy pa met kookwater gegooi is,….. en die vele ander seer stories wat jou so hulpeloos laat voel.
Reply	Son sê:	Maart 21, 2013 om 5:53 nm	Kameel, soms dink ek dis beter om NIE te weet nie. Dit raak net te swaar om te dra en kom sit snags in jou kop en wil jou versmoor
Reply	Mevrou is op 'n heerlike plek sê:	Maart 19, 2013 om 4:18 nm	Ek voel dieselfde. En ook die wat kinders maak om flerriepay te kry.
Reply	melouisef sê:	Maart 19, 2013 om 1:54 nm	Weet nie wat om te sê nie😦
Reply	Dirkie sê:	Maart 18, 2013 om 10:23 nm	Ek het waaragtig nie woorde nie…..
Reply	seegogga sê:	Maart 18, 2013 om 9:52 nm	Ek dink die meeste van ons stem saam met jou oor hierdie saak. Ek die meeste van ons is magteloos om rerig iets te doen,behalwe om op te voed, te praat, op te let,
Reply	Flenters sê:	Maart 18, 2013 om 8:34 nm	Nou lees ek jou juis vanaand nadat ek terugkom van ‘n lang onderhoud met ‘n maatskaplike werkster omdat my jongste nie swanger kan raak nie en met groot moeite die proses begin om ‘n tweede kindjie aan te neem.
Reply	Son sê:	Maart 18, 2013 om 9:33 nm	Flenters, die lewe is gat oor kop. As jy nie kan kinders hê nie, moet jy ellelange voorskrifte nakom voor jy een kan aanneem. Intussen is daar geen voorskrifte waaraan jy moet voldoen as jy sommer net self ‘n kind kan verwek nie. Jong, ek moet eerder nou net gaan slaap. My bloeddruk is al in die gevaarsone.
Reply	newsferret sê:	Maart 18, 2013 om 8:33 nm	Ja ons deel sentimente sterk.
Reply	Son sê:	Maart 18, 2013 om 9:34 nm	Die vraag is, hoe stop mens dit? Ek verwag nie jy moet weet nie, dis net, ek wens EK het geweet.
Reply	Ruiter sê:	Maart 18, 2013 om 8:29 nm	Voel presies soos jy oor hierdie onderwerp! Ek dink ons het die normale reaksie op sulke gedrag.
Reply	Son sê:	Maart 18, 2013 om 9:35 nm	Ek glo. Jy WEET ek glo. Maar ek hoop eendag kan ek Hom net oor hierdie een ding vra: Hoekom?!